ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പാരാലിമ്പിക്സ് ഗെയിംസിൽ ഹൈജമ്പിൽ വെങ്കല മെഡൽ നേടിയ ശരദ് കുമാറിനെ പ്രധാനമന്ത്രി അഭിനന്ദിച്ചു
ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ഹൈജമ്പിൽ വെങ്കല മെഡൽ നേടിയ ശരദ് കുമാറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
"അജയ്യനായ ശരദ് കുമാർ തന്റെ വെള്ളി മെഡൽ നേട്ടത്തിലൂടെ ഓരോ ഇന്ത്യക്കാരന്റെയും മുഖത്ത് പുഞ്ചിരി സമ്മാനിച്ചു . അദ്ദേഹത്തിന്റെ ജീവിതയാത്ര പലരെയും പ്രചോദിപ്പിക്കും. അദ്ദേഹത്തിന് അഭിനന്ദനങ്ങൾ. !"
(
സൂക്ഷ്മ, ചെറുകിട, ഇടത്തരം മന്ത്രാലയം
വസ്ത്രകയറ്റുമതി ഇരട്ടിയായി വർദ്ധിപ്പിക്കണമെന്ന് ശ്രീ ഗഡ്കരി അപ്പാരൽ എക്സ്പോർട്ട് പ്രമോഷൻ കൗൺസിലിനോട് ആവശ്യപ്പെട്ടു
 മന്ത്രി ശ്രീ നിതിൻ ഗഡ്കരി അപ്പാരൽ എക്സ്പോർട്ട് പ്രമോഷൻ കൗൺസിലിനോട്  ആവശ്യപ്പെട്ടു. ഗുണനിലവാരം മെച്ചപ്പെടുത്തുന്നതിനും ആഗോള വിപണിയിൽ മത്സരാധിഷ്ഠിതമായി തുടരുന്നതിനുമുള്ള സാങ്കേതിക നവീകരണത്തിനും ഗവേഷണത്തിനും അദ്ദേഹം ആഹ്വാനം ചെയ്തു. വെർച്വൽ ശിൽപശാല ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. എംഎസ്എംഇ മേഖലയുടെ പണലഭ്യത , സമ്മർദ്ദം നിയന്ത്രിക്കൽ എന്നിവയ്ക്കായി അടുത്തിടെ പ്രഖ്യാപിച്ച പാക്കേജിലൂടെ കേന്ദ്രസർക്കാർ പിന്തുണ നൽകുന്നുണ്ടെന്ന് ശ്രീ ഗഡ്കരി പറഞ്ഞു.
ഉൽപ്പന്നങ്ങളുടെ ലാബ് ടെസ്റ്റിംഗ് ക്യാമ്പിന്റെ ആവശ്യകതയെക്കുറിച്ച് സൂചിപ്പിച്ച ശ്രീ ഗഡ്കരി രൂപകൽപ്പനക്കായി ഒരു കേന്ദ്രം വേണമെന്ന് ആവശ്യപ്പെടുകയും ചെയ്തു.
തുണി വ്യവസായത്തിൽ മുള പോലുള്ള വസ്തുക്കളുടെ ഉപയോഗം സംബന്ധിച്ച് ഗവേഷണം നടത്തേണ്ടതിന്റെ ആവശ്യകതയെക്കുറിച്ച് അദ്ദേഹം ഊന്നിപ്പറഞ്ഞു. ഗ്രാമീണ, ഗോത്ര, പിന്നോക്ക മേഖലകളിൽ സൂക്ഷ്മ, ചെറുകിട, ഇടത്തരം സംരംഭങ്ങളുടെ വലിയ തൊഴിൽ സാധ്യത, പ്രധാന പങ്കാളിത്തം എന്നിവ പരാമർശിച്ച ശ്രീ ഗഡ്കരി വസ്ത്ര –- തുണി വ്യവസായങ്ങളോട് ഈ മേഖലകളിൽ ക്ലസ്റ്ററുകൾ സ്ഥാപിക്കാനും അവരുടെ ക്ഷേമത്തിനും തൊഴിലവസരങ്ങൾക്കും വലിയ സംഭാവന നൽകാനും ആവശ്യപ്പെട്ടു. ശിൽപ്പശാലയിൽ സൂക്ഷ്മ, ചെറുകിട, ഇടത്തരം സംരംഭ വസ്ത്ര വ്യവസായ പ്രതിനിധികൾ ഓൺലൈനായി പങ്കെടുത്തു.
പാരമ്പര്യേതര, പുനരുല്പ്പാദക ഊര്ജ്ജ മന്ത്രാലയം
പുരപ്പുറ സൗരോർജ പദ്ധതിലളിതമാക്കാൻ ഊർജ വകുപ്പ് മന്ത്രി നിർദ്ദേശം നൽകി
പുരപ്പുറ സൗരോർജ പദ്ധതിയുടെ പുരോഗതി കേന്ദ്ര വൈദ്യുതി, പുനരുപയോഗ ഊർജ വകുപ്പ് മന്ത്രി 2022 ജനുവരി 19-ന് അവലോകനം ചെയ്തു. ജനങ്ങൾക്ക് എളുപ്പത്തിൽ ഉപയോഗിക്കാൻ കഴിയുന്ന തരത്തിൽ പുരപ്പുറ സൗരോർജ പദ്ധതി ലളിതമാക്കുന്നതിനുള്ള നിർദ്ദേശങ്ങൾ മന്ത്രി നൽകി. ഇനി മുതൽ ലിസ്റ്റുചെയ്ത വെണ്ടർമാരിൽ നിന്ന് തന്നെ വീടുകളിൽ സൗര പാനൽ സ്ഥാപിക്കേണ്ട ആവശ്യമില്ലെന്ന് അദ്ദേഹം നിർദ്ദേശിച്ചു. വീട്ടുകാർക്ക് സ്വന്തമായി അല്ലെങ്കിൽ അവർക്ക് താല്പര്യമുള്ള ഏതെങ്കിലും കമ്പനിയുടെ റൂഫ് ടോപ് പാനൽ സ്ഥാപിക്കാം. അതിനു ശേഷം ഇൻസ്റ്റാൾ ചെയ്ത സംവിധാനത്തിന്റെ ഫോട്ടോ സഹിതം വൈദ്യുത വിതരണ കമ്പനിയെ അറിയിക്കണം. റൂഫ് ടോപ്പ് സ്ഥാപിച്ചതിനെക്കുറിച്ചുള്ള വിവരം വൈദ്യുത വിതരണ കമ്പനിയെ കത്ത് / അപേക്ഷ വഴിയോ അല്ലെങ്കിൽ ഓരോ വിതരണ കമ്പനിയും കേന്ദ്ര ഗവൺമെന്റും ഈ പദ്ധതിക്കായി തയ്യാറാക്കിയിരിക്കുന്ന നിയുക്ത വെബ്സൈറ്റ് വഴിയോ അറിയിക്കാം.
വിവരം ലഭിച്ച് 15 ദിവസത്തിനകം മീറ്ററിംഗ് നൽകുമെന്ന് വിതരണ കമ്പനി ഉറപ്പാക്കും. 3 കിലോവാട്ട് വരെ ശേഷിയുള്ള റൂഫ് ടോപ്പിന് 40 ശതമാനവും അതിനപ്പുറം 10 കിലോവാട്ട് വരെയുള്ളതിന് 20 ശതമാനവും ഗവൺമെന്റ് സബ്സിഡി, സംവിധാനം ഇൻസ്റ്റാൾ ചെയ്ത് 30 ദിവസത്തിനുള്ളിൽ വീട്ടുകാരുടെ അക്കൗണ്ടിലേക്ക് വൈദ്യുത വിതരണ കമ്പനി ക്രെഡിറ്റ് ചെയ്യും.
സോളാർ പാനലിന്റെയും ഇൻവെർട്ടറിന്റെയും ഗുണനിലവാരം ഉറപ്പാക്കുന്നതിന്, നിശ്ചിത ഗുണമേന്മ മാനദണ്ഡങ്ങൾ പാലിക്കുന്ന സോളാർ പാനൽ നിർമ്മാതാക്കളുടെയും ഇൻവെർട്ടർ നിർമ്മാതാക്കളുടെയും ഉൽപ്പന്നങ്ങളുടെ പട്ടികയും അവയുടെ വിലയും കാലാകാലങ്ങളിൽ കേന്ദ്ര ഗവണ്മെന്റ് പ്രസിദ്ധീകരിക്കും. ഓരോ വീട്ടുകാർക്കും അവർക്ക് താല്പര്യമുള്ള സൗരോർജ്ജ പാനലുകളും ഇൻവെർട്ടറും തിരഞ്ഞെടുക്കാം.
വൈദ്യുത വിതരണ കമ്പനി നിയോഗിക്കുന്ന ഏതെങ്കിലും വെണ്ടർമാർ വഴി സൗരോർജ്ജ പാനലുകൾ പുരപ്പുറത്ത് സ്ഥാപിക്കുന്നതിനുള്ള അവസരം മുമ്പത്തെപ്പോലെ തന്നെ ലഭ്യമാണ്.
ഭവന, നഗരദാരിദ്ര ലഘൂകരണ മന്ത്രാലയം
പാരീസ് ഉടമ്പടി മുന്നോട്ടുവച്ച കാലാവസ്ഥാ വ്യതിയാന പ്രതിബദ്ധതകൾ നിറവേറ്റുന്നതിനാണ് സുസ്ഥിര നഗര ഗതാഗത നയങ്ങൾ ഇന്ത്യ രൂപകൽപ്പന ചെയ്തിരിക്കുന്നതെന്ന് ശ്രീ ഹർദീപ് എസ്. പുരി
ന്യൂഡൽഹി , ജൂൺ 29,2022
ലോകത്തെ ഏറ്റവും വലിയ രണ്ടാമത്തെ നഗര സംവിധാനമാണ് ഇന്ത്യയുടേതെന്നും,ആഗോള നഗര ജനസംഖ്യയുടെ 11% ഇന്ത്യൻ നഗരങ്ങളിലാണെന്നും ഭവന, നഗരകാര്യ മന്ത്രി , ശ്രീ ഹർദീപ് എസ്. പുരി പറഞ്ഞു. 2018 നും 2050 നും ഇടയിൽ നമ്മുടെ നഗര ജനസംഖ്യയിൽ ഏകദേശം 41.6 കോടി ജനങ്ങൾ കൂട്ടിച്ചേർക്കപ്പെടുമെന്ന് ഐക്യരാഷ്ട്ര സഭ കണക്കാക്കുന്നു. ഇന്ത്യയുടെ സാമ്പത്തിക ലക്ഷ്യങ്ങളും സുസ്ഥിരത ലക്ഷ്യങ്ങളും കൈവരിക്കുന്നതിൽ നമ്മുടെ നഗരങ്ങൾ നിർണായക പങ്ക് വഹിക്കും. മൊത്ത ആഭ്യന്തര ഉത്പാദനത്തിന്റെ 70% സംഭാവന ചെയ്യുന്ന ഇന്ത്യൻ നഗരങ്ങൾ ഹരിതഗൃഹ വാതക ബഹിർഗമനത്തിന്റെ 44 ശതമാനം നിർവ്വഹിക്കുന്നു. ജൂൺ 28-ന് പോളണ്ടിലെ കോട്ടവീസിൽ നടന്ന 11-ാമത് വേൾഡ് അർബൻ ഫോറത്തിന്റെ മന്ത്രിതല സമ്മേളനത്തിൽ, ഇന്ത്യൻ പ്രതിനിധി സംഘ തലവനും MoHUA അഡീഷണൽ സെക്രട്ടറിയുമായ ശ്രീ സഞ്ജയ് കുമാർ മന്ത്രിയുടെ പ്രസ്താവന വായിച്ചു.
പ്രയോജനപ്പെടുത്താതെ കിടന്നിരുന്ന സാധ്യതകൾ കേന്ദ്ര സർക്കാർ പ്രയോജനപ്പെടുത്തിയെന്ന് പ്രസ്താവിച്ച മന്ത്രി, 2014 മുതൽ ലോകത്തിലെ ഏറ്റവും വലിയ ആസൂത്രിത നഗരവത്ക്കരണ പരിപാടി ഇന്ത്യ ഏറ്റെടുത്തിരിക്കുകയാണെന്നും നവീന നഗര അജണ്ടയുടെ അടിസ്ഥാന തത്വങ്ങൾ സ്വംശീകരിക്കുന്ന പരിവർത്തന നയങ്ങളും ഇടപെടലുകളും ഫലം ചെയ്തിട്ടുണ്ടെന്നും അദ്ദേഹം വ്യക്തമാക്കി. ഇന്ത്യൻ നഗരങ്ങൾ സാമ്പത്തികവും സുസ്ഥിരവുമായ വളർച്ചാ ലക്ഷ്യങ്ങൾ കൈവരിക്കാൻ സുസജ്ജമാണ്.
സഹകരണാത്മകവും മത്സരാധിഷ്ഠിതവുമായ ഫെഡറലിസം, അടിസ്ഥാന സേവനങ്ങളുടെ സാർവത്രികവൽക്കരണം, ഗ്രാമ-നഗര സമന്വയം എന്നിവയെ അടിസ്ഥാനമാക്കിയുള്ളതാണ് ഇന്ത്യയുടെ നഗരവികസന മുൻഗണനകളെന്ന് ശ്രീ ഹർദീപ് എസ്. പുരി പറഞ്ഞു. യഥാക്രമം പാർപ്പിടത്തിന്റെയും ശുചിത്വത്തിന്റെയും അടിസ്ഥാന ആവശ്യങ്ങൾ പരിഹരിക്കുന്ന ‘എല്ലാവർക്കും വീട്’, ‘ക്ലീൻ ഇന്ത്യ മിഷൻ’ പദ്ധതികൾ ഇതിന്റെ അടിസ്ഥാനത്തിലാണെന്നും അദ്ദേഹം പറഞ്ഞു. ‘
ക്ലീൻ ഇന്ത്യ മിഷൻ’ ആഗോള പ്രശംസ നേടിയെന്നും നഗരങ്ങളിലെ ഞങ്ങളുടെ വാർഷിക ശുചിത്വ സർവേ ലോകത്തിലെ ഏറ്റവും വലിയ നഗര ശുചിത്വ സർവേയാണെന്നും അദ്ദേഹം കൂട്ടിച്ചേർത്തു. നഗരപ്രദേശങ്ങളുടെ പ്രത്യേക ആവശ്യകതകൾ വിജയകരമായി അഭിസംബോധന ചെയ്ത മേൽപ്പറഞ്ഞ രണ്ട് പദ്ധതികളെയും മറ്റ് മുൻനിര പരിപാടികളെയും പരാമർശിച്ച മന്ത്രി, അടൽ മിഷൻ ഫോർ റീജുവനേഷൻ ആൻഡ് അർബൻ ട്രാൻസ്ഫോർമേഷൻ  മുഖേന ജലവിതരണം, പാർക്കുകൾ, തെരുവ് വിളക്കുകൾ തുടങ്ങിയ അടിസ്ഥാന നാഗരിക സൗകര്യങ്ങൾ പ്രദാനം ചെയ്യുന്നുണ്ടെന്നും വ്യക്തമാക്കി. പൗരകേന്ദ്രീകൃത സംരംഭങ്ങളിലൂടെ 100 സ്മാർട്ട് നഗരങ്ങളിലെ ജീവിതനിലവാരം ഗണ്യമായി വർധിച്ചതായും അദ്ദേഹം ചൂണ്ടിക്കാട്ടി. വഴിയോര കച്ചവടക്കാർക്ക് ഈട് രഹിത പ്രവർത്തന മൂലധന വായ്പകൾ ലഭ്യമാക്കുന്ന സവിശേഷമായ പരീക്ഷണമാണ് പിഎം സ്ട്രീറ്റ് വെണ്ടേഴ്സ് സെൽഫ് റിലയൻസ് ഫണ്ടെന്ന് ശ്രീ പുരി പറഞ്ഞു. മഹാമാരിക്കാലത്ത് ഏറ്റവും ദുർബലമായ ഈ ജനവിഭാഗത്തിന് പദ്ധതി താങ്ങായി മാറി.
IE/SKY
(Visitor Counter : 75
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 173.86 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 3,70,240 പേർ; ചികിത്സയിലുള്ളത് ആകെ രോഗബാധിതരുടെ 0.87%
കഴിഞ്ഞ 24 മണിക്കൂറിനിടെ 82,988 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,18,43,446 ആയി; രോഗമുക്തി നിരക്ക് 97.94%
കഴിഞ്ഞ 24 മണിക്കൂറിൽ 30,615 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 2.45%; പ്രതിവാര രോഗസ്ഥിരീകരണ നിരക്ക് 3.32%
ആകെ നടത്തിയത് 75.42 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 12,51,677 പരിശോധനകൾ.
ന്യൂ ഡൽഹി, സെപ്റ്റംബർ 8, 2021
ശിക്ഷക് പർവിന്റെ ഉദ്ഘാടന സമ്മേളനത്തെ പ്രധാനമന്ത്രി നരേന്ദ്രമോദി 2021 സെപ്റ്റംബർ 7ന് വിദൂരദൃശ്യ സാങ്കേതികവിദ്യയിലൂടെ അഭിസംബോധന ചെയ്തിരുന്നു.
'ഗുണമേന്മയുള്ളതും സുസ്ഥിരവുമായ വിദ്യാലയങ്ങൾ; ഭാരതത്തിലെ വിദ്യാലയങ്ങളിൽ നിന്നുള്ള അറിവുകൾ' എന്ന ഈ വർഷത്തെ പ്രമേയത്തെ അടിസ്ഥാനമാക്കിയുള്ള ഒരു സാങ്കേതിക കൂട്ടായ്മയും ഉദ്ഘാടന സമ്മേളനത്തിന് പിന്നാലെ നടന്നു.
വിദ്യാഭ്യാസ മന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ശ്രീമതി അന്നപൂർണ്ണാദേവി ചടങ്ങിൽ മുഖ്യാതിഥിയായിരുന്നു.
ദേശീയ വിദ്യാഭ്യാസ നയ സമിതി ചെയർമാൻ ഡോ. കെ കസ്തൂരിരംഗൻ ചർച്ചയ്ക്ക് ആധ്യക്ഷ്യം വഹിച്ചു. മന്ത്രാലയത്തിലെ മുതിർന്ന ഉദ്യോഗസ്ഥരും ചടങ്ങിൽ സന്നിഹിതരായിരുന്നു
ഒരു രാജ്യത്തെ ജനങ്ങളുടെ പൊതു സ്വഭാവം രൂപപ്പെടുത്തുന്നതിനുള്ള പ്രധാന ഉപകരണങ്ങളിൽ ഒന്നാണ് വിദ്യാഭ്യാസം എന്നതിനാൽ, രാജ്യത്തിന്റെ വികസനം വിദ്യാഭ്യാസത്തെ വലിയതോതിൽ ആശ്രയിച്ചിരിക്കുന്നത് ആയി ശ്രീമതി അന്നപൂർണ്ണാദേവി ചടങ്ങിൽ അഭിപ്രായപ്പെട്ടു. അധ്യാപകരും വിദ്യാർത്ഥികളും ഒരുപോലെ അറിവ് സ്വന്തമാക്കണം എന്നത് അതീവ പ്രാധാന്യമുള്ള വിഷയം ആണെന്ന് അവർ എടുത്തുപറഞ്ഞു. കൂടാതെ, വർത്തമാനകാലത്ത് വിദ്യാഭ്യാസത്തിന്റെ പ്രാധാന്യം കൂടുതൽ വർദ്ധിപ്പിക്കുന്നതിനായി, അവർ പ്രാദേശിക നൈപുണ്യങ്ങൾ പഠിച്ചെടുക്കുകയും, അനുഭവാധിഷ്ഠിത അധ്യയനം സ്വന്തമാക്കുകയും വേണമെന്നും കേന്ദ്ര മന്ത്രി അഭിപ്രായപ്പെട്ടു.
രാജ്യത്തിന്റെ വിദ്യാഭ്യാസ സംവിധാനത്തെ ശാക്തീകരിക്കുക എന്ന പ്രധാനമന്ത്രി നരേന്ദ്രമോദിയുടെ ദർശനം യാഥാർഥ്യമാക്കാൻ സമ്മേളനത്തിൽ ഉരുത്തിരിഞ്ഞുവരുന്ന ആശയങ്ങളും ചർച്ചകളും വഴി തുറക്കുമെന്ന പ്രതീക്ഷയും ശ്രീമതി അന്നപൂർണ്ണാദേവി പങ്കുവച്ചു.
IE
ആരോഗ്യ, കുടുംബക്ഷേമ മന്ത്രാലയം
ഇതുവരെ 200.32 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി: ഓഗസ്റ്റ് 25, 2022
(രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 200.32 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
6.06 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
പ്രധാനമന്ത്രിയുടെ ഓഫീസ്
കേരളത്തിലെ വെള്ളപ്പൊക്ക സ്ഥിതിഗതികളെ കുറിച്ച് പ്രധാനമന്ത്രി മുഖ്യമന്ത്രിയുമായി സംസാരിച്ചു ; സാധ്യമായ എല്ലാ സഹായവും ഉറപ്പ് നല്കി
സംസ്ഥാനം നേരിടുന്ന ഗുരുതരമായ വെള്ളപ്പൊക്ക സ്ഥിതിഗതികളെ സംബന്ധിച്ച് പ്രധാനമന്ത്രി ശ്രീ. നരേന്ദ്ര മോദി മുഖ്യമന്ത്രി ശ്രീ. പിണറായി വിജയനുമായി ടെലിഫോണില് സംസാരിച്ചു.
പ്രധാനമന്ത്രി പറഞ്ഞു 'കേരളത്തിന്റെ വിവിധ പ്രദേശങ്ങളില് വെള്ളപ്പൊക്കത്തെ തുടര്ന്നുള്ള സ്ഥിതിഗതികള് മുഖ്യമന്ത്രി ശ്രീ. പിണറായി വിജയനുമായി സംസാരിച്ചു. ദുരിതബാധിതര്ക്ക് സാധ്യമായ എല്ലാ സഹായവും വാഗ്ദാനം ചെയ്തു. ഈ ദുരന്തം നേരിടുന്നതില് കേരളത്തിലെ ജനങ്ങളോടൊപ്പം ഞങ്ങള് തോളോട് തോള് ചേര്ന്ന് നില്ക്കും.'
ND MRD - 650
വനിതാ, ശിശു വികസന മന്ത്രാലയം
വനിതാ ശാക്തീകരണമുറപ്പാക്കുന്നതിനായി കേന്ദ്രമന്ത്രിമാര്ക്ക് മനേക ഗാന്ധി കത്തയച്ചു
വനിതാ ശാക്തീകരണം ഉറപ്പു വരുത്തുന്നതിന് ഗവണ്മെന്റിന്റെ വിവിധ വിഭാഗങ്ങളുടെ സ്ഥിരമായ ശ്രദ്ധ ആവശ്യമാണെന്ന് കേന്ദ്ര വനിത, ശിശുവികസന മന്ത്രി ശ്രീമതി മനേക സഞ്ജയ് ഗാന്ധി പറഞ്ഞു. വിവിധ കേന്ദ്രമന്ത്രിമാര്ക്ക് അയച്ച കത്തിലാണ് മന്ത്രി ഇക്കാര്യം സൂചിപ്പിച്ചത്. വിവിധ പദ്ധതികളുടെ കാര്യക്ഷമമായ നടപ്പാക്കലിനായി മന്ത്രാലയങ്ങളുടെ ഒരുമിച്ചുള്ള പ്രവര്ത്തനം ആവശ്യമാണെന്നും മന്ത്രി കത്തില് സൂചിപ്പിച്ചു. എല്ലാ സര്ക്കാര് പദ്ധതികളിലും സ്ത്രീകള്ക്കുള്ള പ്രാധാന്യം ഉറപ്പു നല്കുന്നതിനായി, ജോയിന്റ് സെക്രട്ടറിയുടെ നേതൃത്വത്തിലുള്ള പ്രത്യേക വിഭാഗം രൂപീകരിക്കാനും മന്ത്രി കത്തിലൂടെ നിര്ദ്ദേശിച്ചു. സ്ത്രീകള്ക്കെതിരായ കുറ്റകൃത്യങ്ങള് തടയുന്നതിനുള്ള ഗവണ്മെന്റിന്റെ ശ്രമങ്ങള്ക്ക് പ്രാധാന്യം നല്കുന്നതിനായി കേന്ദ്ര ആഭ്യന്തര മന്ത്രാലയം, വനിതാ സുരക്ഷയുമായി ബന്ധപ്പെട്ട് ഇത്തരത്തില് പ്രത്യേക വിഭാഗം രൂപീകരിച്ചതായും മന്ത്രി പറഞ്ഞു.
ഐഇ-എബി
(Visitor Counter : 29
പ്രധാനമന്ത്രിയുടെ ഓഫീസ്
യോഗ ശാരീരിക ശക്തിയും ആന്തരിക സമാധാനവും വർദ്ധിപ്പിക്കുന്നു: പ്രധാനമന്ത്രി
യോഗ തങ്ങളുടെ ദിനചര്യയുടെ ഭാഗമായി സ്വീകരിക്കാൻ പ്രധാനമന്ത്രി ശ്രീ നരേന്ദ്ര മോദി ജനങ്ങളോട് ആഹ്വാനം ചെയ്തു.
യോഗയെക്കുറിച്ചുള്ള വീഡിയോകൾ പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു:
"യോഗ ശരീരബലവും മനസ്സമാധാനവും വർദ്ധിപ്പിക്കുന്നു. ആരോഗ്യകരമായ ജീവിതത്തിനായുള്ള നമ്മുടെ ദിനചര്യയുടെ ഭാഗമാക്കാം. വ്യത്യസ്തമായ ആസനങ്ങളുടെ ചില വീഡിയോകൾ നിങ്ങൾക്കായി പങ്കിടുന്നു."
ND
(
യു.പി.എസ്.സി
അരവിന്ദ് സക്സേന യു.പി.എസ്.സി ചെയര്മാനായി ചുമതലയേറ്റു
യു.പി.എസ്.സി യുടെ പുതിയ ചെയര്മാനായി ശ്രീ. അരവിന്ദ് സക്സേന ഇന്ന് ചുമതലയേറ്റു. ന്യൂഡല്ഹിയില് യു.പി.എസ്.സി ആസ്ഥാനത്ത് നടന്ന ചടങ്ങില് കമ്മീഷനിലെ ഏറ്റവും മുതിര്ന്ന അംഗം പ്രൊഫ.  പ്രദീപ് കുമാര് ജോഷി സത്യവാചകം ചൊല്ലിക്കൊടുത്തു.
2015 മേയ് 8-ാം തീയതി കമ്മീഷനില് യു.പി.എസ്.സി അംഗമായി ചേര്ന്ന ശ്രീ. സക്സേന 2018 ജൂണ് മുതല് ചെയര്മാന്റെ ചുമതലകള് വഹിച്ചു വരികയായിരുന്നു. ഡല്ഹി എഞ്ചിനീയറിംഗ് കോളേജില് നിന്ന് സിവില് എഞ്ചിനീയറിംഗും ഡല്ഹി ഐ.ഐ.ടി യില് നിന്ന് എം.ടെക്കും പാസായ ശ്രീ. സക്സേന 1978-ല് ഇന്ത്യന് പോസ്റ്റല് സര്വ്വീസില് അംഗമായി. 1988 - ല് സിവില് സര്വ്വീസ് വിട്ട അദ്ദേഹം കാബിനറ്റ് സെക്രട്ടേറിയറ്റിലെ റിസര്ച്ച് ആന്റ് അനാലസിസ് വിങ്ങില്  ചേര്ന്നു. നേപ്പാള്, ചൈന, പാകിസ്ഥാന് തുടങ്ങി അയല്രാജ്യങ്ങളിലെ തന്ത്രപ്രധാനമായ നീക്കങ്ങളെ കുറിച്ചുള്ള പഠനത്തില് ശ്രീ. സക്സേന വൈദഗ്ധ്യം നേടിയിട്ടുണ്ട്.
റോയിലെ കറ പുരളാത്ത സേവനം മാനിച്ച് 2005-ല് സ്ത്യുത്യര്ഹ സേവനത്തിനും 2012-ല് അതിവിശിഷ്ട സേവനത്തിനുമുള്ള പുരസ്കാരങ്ങള് അദ്ദേഹത്തെ തേടിയെത്തിയിട്ടുണ്ട്.
ND MRD - 871
(
PIB Headquarters
തണ്ണീർതടങ്ങളുടെ സംരക്ഷണത്തിന് മൊബൈൽ ആപ്പ്
രാജ്യത്തെ തീരദേശ തണ്ണീർതടങ്ങളെ സംരക്ഷിക്കുന്നതിന്റെ ഭാഗമായി അവയുടെ സമ്പൂർണ വിവരങ്ങൾ ഇനി മൊബൈൽ ആപ്പ് ഉപയോഗിച്ച് ശേഖരിക്കും. കാലാവസ്ഥാ വ്യതിയാനത്തിന്റെ പശ്ചാത്തലത്തിൽ, നശിച്ചുകൊണ്ടിരിക്കുന്ന ചെറിയ തണ്ണീർതടങ്ങൾ സംരക്ഷിക്കുന്നതിനായി കേന്ദ്ര സമുദ്രമത്സ്യ ഗവേഷണ സ്ഥാപനത്തിന്റെ  നിർദേശപ്രകാരം ഐഎസ്ആർഒയുടെ കീഴിലുള്ള അഹ്മദാബാദിലെ സ്പേസ് അപ്ലിക്കേഷൻസ് സെന്ററാണ്  മൊബൈൽ ആപ്പ് വികസിപ്പിച്ചത്.
2.25 ഹെക്ടറിൽ താഴെയുള്ള തണ്ണീർതടങ്ങളുടെ വിവരങ്ങളാണ് മൊബൈൽ ആപ്പ് വഴി ശേഖരിക്കുക. കേരളത്തിൽ മാത്രം ഈ ഗണത്തിൽ പെടുന്ന 2592 തണ്ണീർതടങ്ങളുണ്ട്. തണ്ണീർതടങ്ങളുടെ ജല-മണ്ണ് ഗുണനിലവാരം, മലിനീകരണ സ്വഭാവം, വളർത്തു മത്സ്യയിനങ്ങൾ, വിസ്തൃതി, മത്സ്യകൃഷി സാധ്യതകൾ, അനധികൃത നിർമാണപ്രവർത്തനങ്ങൾ, മറ്റു ജൈവവൈവിധ്യ സവിശേഷതകൾ എന്നിവയുമായി ബന്ധപ്പട്ടെ വിവരങ്ങളാണ് ശേഖരിക്കുന്നത്. രാജ്യത്ത് മൊത്തമായി തണ്ണീർതടങ്ങളുടെ ഡിജിറ്റൽ ഡേറ്റബേസ് കേന്ദ്രീകൃത സ്വഭാവത്തിൽ വികസിപ്പിക്കും. പ്രാഥമികഘട്ടത്തിലെ വിവരശേഖരണത്തിന് ശേഷം തുടർച്ചായ നിരീക്ഷണത്തിലൂടെ അനുയോജ്യമായ കൃഷിരീതികളെ കുറിച്ചുള്ള തത്സമയ നിർദേശങ്ങൾ മൊബൈൽ ആപ്പിൽ ഉൾക്കൊള്ളിക്കും. സിഎംഎഫ്ആർഐയിൽ പ്രവർത്തിക്കുന്ന നാഷണൽ ഇന്നൊവേഷൻസ് ഇൻ ക്ലൈമറ്റ് റെസിലിയന്റ് അഗ്രികൾച്ചറിന്റെ  കീഴിലാണ് ഈ പദ്ധതി.
പുതുതായി വികസിപ്പിച്ച മൊബൈൽ ആപ്പ് ഉപയോഗിച്ച് ഗവേഷകർ പുതുവൈപ്പിലെ തണ്ണീർതടത്തിന്റെ വിവരങ്ങൾ ശേഖരിക്കുന്നു.
ഗവേഷകർ, കർഷകർ, പരിസ്ഥിതി പ്രവർത്തകർ തുടങ്ങിയവർ മൊബൈൽ ആപ്പിൽ രേഖപ്പെടുത്തുന്ന വിവരങ്ങൾ ഗവേഷണ സ്ഥാപനങ്ങളിലെ വിദഗ്ധർ ശരിയെന്ന ഉറപ്പുവരുത്തിയതിന് ശേഷം ഡേറ്റബേസിൽ സൂക്ഷിക്കും.
കാലാവസ്ഥാ വ്യതിയാനത്തിനെ തുടർന്നുണ്ടാകുന്ന പ്രകൃതി പ്രതിഭാസങ്ങളിൽ തണ്ണീർതടങ്ങളുടെ സമ്പൂർണ ഡിജിറ്റൽ വിവരങ്ങൾ പലരീതിയിലും പ്രയോജനകരമാകുമെന്ന് മൊബൈൽ ആപ്പ് പുറത്തിറക്കവെ സിഎംഎഫ്ആർഐ ഡയറക്ടർ ഡോ എ ഗോപാലകൃഷ്ണൻ പറഞ്ഞു. തണ്ണീർതടങ്ങളുടെ സമ്പൂർണവിവരങ്ങളുടെ ഡിജിറ്റൽ രൂപം ഇതുവരെ നിലവിലില്ല. ഓഖി, പ്രളയം തുടങ്ങിയ പ്രകൃതി പ്രതിഭാസങ്ങൾ കേരളത്തിലെ പല തണ്ണീർതടങ്ങളുടെ സ്വഭാവം തന്നെ മാറ്റിയിട്ടുണ്ടെന്നും അദ്ദേഹം പറഞ്ഞു.
മൊബൈൽ ആപ്പ് ഉപയോഗിച്ചുള്ള വിവരശേഖരണത്തിനും ഇന്നലെ തുടക്കമിട്ടു. പുതുവൈപ്പിലെ കണ്ടൽവന-തണ്ണീർതടങ്ങളിൽ നിന്നും ഗവേഷകർ വിവരങ്ങൾ ശേഖരിച്ചു. രജിസ്റ്റർ ചെയ്തവർക്ക് മാത്രമാണ് ആപ്പ് ഉപയോഗിക്കാനാകുക. തണ്ണീർതടങ്ങളുടെ വിവരശേഖരണത്തിന് ഈ പദ്ധതിയുമായി സഹകരിക്കാൻ താൽപര്യമുള്ളവർക്ക് സിഎംഎഫ്ആർഐയുടെ നിക്ര ഗവേഷണ വിഭാഗത്തെ സമീപിക്കാവുന്നതാണ്.
സിഎംഎഫ്ആർഐ ഡയറക്ടർ ഡോ എ ഗോപാലകൃഷ്ണൻ, സിഎംഎഫ്ആർഐയിലെ നിക്ര പദ്ധതിയുടെ പ്രിൻസിപ്പൽ ഇൻവസ്റ്റിഗേറ്റർ ഡോ പി യു സക്കറിയ, ഡോ എ പി ദിനേശ്ബാബു, ഡോ പി കലാധരൻ, ഡോ ടി വി സത്യാനന്ദൻ എന്നിവർ സംസാരിച്ചു.
IE/BSN
(Visitor Counter : 9
പ്രധാനമന്ത്രിയുടെ ഓഫീസ്
2022ലെ ഏഷ്യന് ഗെയിംസില് പുരുഷന്മാരുടെ ഗുസ്തി 86 കിലോഗ്രാം വിഭാഗത്തില് വെള്ളി മെഡല് നേടിയ ദീപക് പുനിയയെ പ്രധാനമന്ത്രി അഭിനന്ദിച്ചു.
2022ലെ ഹാങ്ഷൗ ഏഷ്യന് ഗെയിംസില് 86 കിലോഗ്രാം ഗുസ്തി വിഭാഗത്തില് വെള്ളി മെഡല് നേടിയ ദീപക് പുനിയയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
''ദീപക് പുനിയയുടേത് എത്ര അവിശ്വസനീയമായ പ്രകടനം! പുരുഷന്മാരുടെ ഗുസ്തി 86 കിലോഗ്രാം ഇനത്തില് വെള്ളി മെഡല് നേടിയതിന് അഭിനന്ദനങ്ങള്.
അദ്ദേഹത്തിന്റെ സമര്പ്പണവും ഊര്ജ്ജവും യഥാര്ത്ഥത്തില് പ്രചോദനം നല്കുന്നതാണ്; ഈ വിസ്മയകരമായ പ്രകടനത്തിലേക്ക് നയിച്ചതും അതുതന്നെ'', എക്സില് പ്രധാനമന്ത്രി പോസ്റ്റ് ചെയ്തു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയിലെ കോവിഡ്19 വാക്സിനേഷൻ കവറേജ് 28 കോടി എന്ന നാഴികക്കല്ല് പിന്നിട്ടു
(ന്യൂഡൽഹി , ജൂൺ 21 ,2021
രാജ്യത്ത് പുരോഗമിച്ചുകൊണ്ടിരിക്കുന്ന കോവിഡ്-19 വാക്സിനേഷൻ യജ്ഞത്തിന്റെ ഭാഗമായി, ഇതുവരെ നൽകിയ ആകെ ഡോസുകളുടെ എണ്ണം 28 കോടി എന്ന നാഴികക്കല്ല് ഇന്നലെ പിന്നിട്ടു . ഇന്ന് രാവിലെ 7 വരെയുള്ള താല്ക്കാലിക കണക്കനുസരിച്ച് 38,24,408 സെഷനുകളിലൂടെ ആകെ 28,00,36,898 വാക്സിന് ഡോസുകളാണ് നല്കിയത്. കഴിഞ്ഞ 24 മണിക്കൂറിനിടെ 30,39,996 വാക്സിന് ഡോസുകള് നല്കി.കോവിഡ് 19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം ഇന്ന് മുതൽ ആരംഭിക്കുന്നു.
പ്രതിദിന കോവിഡ് ബാധിതരുടെ എണ്ണം രാജ്യത്തു കുറഞ്ഞുവരികയാണ്. കഴിഞ്ഞ 24 മണിക്കൂറിനിടെ 53,256 പേര്ക്കാണ് പുതുതായി രോഗം സ്ഥിരീകരിച്ചത്. 88 ദിവസത്തെ ഏറ്റവും താഴ്ന്ന നിലയിൽ
തുടര്ച്ചയായ പതിനാലാം ദിവസവും പുതിയ രോഗബാധിതരുടെ എണ്ണം ഒരു ലക്ഷത്തില് താഴെയാണ്.
ചികിത്സയില് കഴിയുന്നവരുടെ എണ്ണവും പതിവായി കുറയുകയാണ്. രാജ്യത്തു നിലവില് ചികിത്സയിലുള്ളത് 7,02,887 പേരാണ് .
കഴിഞ്ഞ 24 മണിക്കൂറിനിടെ ചികിത്സയിലുള്ളവരുടെ എണ്ണത്തില് 26,356-ന്റെ കുറവാണ് രേഖപ്പെടുത്തിയത്. രാജ്യത്തെ ആകെ രോഗബാധിതരുടെ 2.35% മാത്രമാണ് നിലവില് ചികിത്സയിലുള്ളത്.
കൂടുതല് പേര് സുഖം പ്രാപിക്കുന്നതിനാല്, തുടര്ച്ചയായ 39 -ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനിടെ 78,190 പേരാണ് രോഗമുക്തരായത്.
ദിവസേനയുള്ള പുതിയ കേസുകളുമായി താരതമ്യം ചെയ്യുമ്പോൾ കഴിഞ്ഞ 24 മണിക്കൂറിനുള്ളിൽ 24,934 പേരിൽ കൂടുതലായി രോഗമുക്തി റിപ്പോർട്ട് ചെയ്തു.
രാജ്യത്തിതുവരെ ആകെ 2,88,44,199 പേരാണ് കോവിഡ്-19 മഹാമാരിയില് നിന്നു സുഖം പ്രാപിച്ചത്. കഴിഞ്ഞ 24 മണിക്കൂറിനിടെ 78,190 പേര് രോഗമുക്തരായി. രോഗമുക്തി നിരക്ക് 96.36%. ശതമാനമായി വര്ധിച്ചു.
രാജ്യത്ത് പരിശോധനാശേഷി ഗണ്യമായി വര്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് നടത്തിയത് 13,88,699 പരിശോധനകളാണ്. ആകെ 39.24 കോടിയിലേറെ  പരിശോധനകളാണ് രാജ്യത്ത് ഇതുവരെ നടത്തിയത്.
രാജ്യത്തുടനീളം പരിശോധന വര്ധിപ്പിക്കുമ്പോഴും, പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 3.32 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 3.83% ശതമാനവുമാണ്. തുടര്ച്ചയായ 14 ദിവസമായി ഇത് 5 ശതമാനത്തില് താഴെയാണ്.
തെരഞ്ഞെടുപ്പ് കമ്മീഷന്
രണ്ടാം ഘട്ട പൊതുതിരഞ്ഞെടുപ്പ്: 97 ലോകസഭാമണ്ഡലങ്ങളില് വോട്ടെടുപ്പ് വ്യാഴാഴ്ച
ലോകസഭാതിരഞ്ഞെടുപ്പിന്റെ രണ്ടാം ഘട്ട വിധിയെഴുത്ത്വ്യാഴാഴ്ച  ന് നടക്കും. 12 സംസ്ഥാനങ്ങളിലെയുംകേന്ദ്ര ഭരണ പ്രദേശമായ പുതുച്ചേരിയിലെയുംമൊത്തം 97 മണ്ഡലങ്ങളിലേക്കാണ്വോട്ടെടുപ്പ്. 15,79,34,000 ത്തിലധികം വോട്ടര്മാര് 1,629 സ്ഥാനാര്ത്ഥികളുടെ ഭാവി നിര്ണ്ണയിക്കും. 1,81,000 ത്തിലധികം ബൂത്തുകള് വോട്ടെടുപ്പിനായിസജ്ജീകരിച്ചിട്ടുണ്ട്.
രണ്ടാം ഘട്ടത്തില്ഏറ്റവുംകൂടുതല്മണ്ഡലങ്ങളുള്ളത്തമിഴ്നാട്ടിലാണ്- 39 എണ്ണം. കര്ണ്ണാടകത്തിലെ 14 മണ്ഡലങ്ങളിലും ഉത്തര് പ്രദേശില്എട്ടിടത്തുംവിധിയെഴുത്ത് നടക്കും. മഹാരാഷ്ട്ര -10, അസ്സം - 5, ബീഹാര് -5, ഛത്തീസ്ഗഢ് -3, ജമ്മു കാശ്മീര് - 2, മണിപ്പൂര് -1, ഒഡീഷ -5, തൃപുര -1, ബംഗാള് -3, പുതുച്ചേരി -1 എന്നിവയാണ്വോട്ടെടുപ്പ് നടക്കുന്ന മറ്റ്മണ്ഡലങ്ങള്.
രണ്ടാംഘട്ടംവോട്ടെടുപ്പ്  നടക്കുന്ന ലോകസഭാമണ്ഡലങ്ങള്
സംസ്ഥാനം/കേന്ദ്ര ഭരണ പ്രദേശം ലോകസഭാമണ്ഡലങ്ങളുടെഎണ്ണം - രണ്ടാംഘട്ടം ആകെവോട്ടര്മാര് പുരുഷവോട്ടര്മാര് സ്ത്രീ വോട്ടര്മാര് ഭിന്നലിംഗക്കാര് മത്സരിക്കുന്ന സ്ഥാനാര്ത്ഥികളുടെഎണ്ണം പോളിംഗ് ബൂത്തുകളുടെഎണ്ണം
അസ്സം 05 6910592 3554460 3355952 180 50 8992
ബീഹാര് 05 8552274 4492599 4059375 300 68 8644
ഛത്തീസ്ഗഢ് 03 4895719 2432554 2463102 63 36 6484
ജമ്മു കാശ്മീര് 02 2960027 1543571 1416387 69 24 4426
കര്ണ്ണാടക 14 26338277 13352234 12983284 2759 241 30410
മഹാരാഷ്ട്ര 10 18546036 9694373 8851390 273 179 20321
മണിപ്പൂര് 01 928626 447843 480751 32 11 1300
ഒഡീഷ 05 7693123 3945025 3747493 605 35 9117
തമിഴ്നാട് 39 59869758 29594923 30269045 5790 845 67664
തൃപുര 01 1257944 637649 620291 4 10 1645
ഉത്തര് പ്രദേശ് 08 14076635 7583431 6492326 878 70 16162
പശ്ചിമ ബംഗാള് 03 4932346 2522887 2409372 87 42 5390
പുതുച്ചേരി 01 973161 459266 513799 96 18 970
ആകെ 97 157934518 80260815 77662567 11136 1629 181525
ND/MRD
(Visitor Counter : 38
പ്രധാനമന്ത്രിയുടെ ഓഫീസ്
സിഎ ദിനത്തിൽ എല്ലാ ചാർട്ടേഡ് അക്കൗണ്ടന്റുമാർക്കും പ്രധാനമന്ത്രി ആശംസകൾ നേരുന്നു
സിഎ ദിനത്തിൽ എല്ലാ ചാർട്ടേഡ് അക്കൗണ്ടന്റുമാർക്കും പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു. സാമ്പത്തിക മേഖലയിൽ ചാർട്ടേഡ് അക്കൗണ്ടന്റുമാരുടെ പ്രാധാന്യത്തെക്കുറിച്ച് തന്റെ കാഴ്ചപ്പാട് പ്രകടിപ്പിച്ച വീഡിയോയും ശ്രീ മോദി പങ്കുവെച്ചിട്ടുണ്ട്.
പ്രധാനമന്ത്രി ട്വീറ്റ് ചെയ്തു;
"നമ്മുടെ സമ്പദ്വ്യവസ്ഥയിൽ ഒരു ചാർട്ടേഡ് അക്കൗണ്ടന്റിന് ഒരു പ്രധാന പങ്കുണ്ട്. സിഎ ദിനത്തിൽ, എല്ലാ ചാർട്ടേഡ് അക്കൗണ്ടന്റുമാർക്കും ആശംസകൾ. സമ്പദ്വ്യവസ്ഥയുടെ വളർച്ചയും സുതാര്യതയും വർദ്ധിപ്പിക്കുന്നതിന് അവർ തുടർന്നും കഠിനമായി പ്രയത്നിക്കട്ടെ."
വാണിജ്യ വ്യവസായ മന്ത്രാലയം
നബാര്ഡും എപിഇഡിഎയും തമ്മിൽ ധാരണാപത്രം ഒപ്പുവച്ചു - കാർഷിക-അനുബന്ധ മേഖലകളിലെ താൽപര്യങ്ങൾ സംരക്ഷിക്കുന്നതിനും അംഗങ്ങൾക്ക് നേട്ടം ഉറപ്പാക്കുന്നതും ലക്ഷ്യമിടുന്നു
കാർഷിക-അനുബന്ധ മേഖലകളിലെ താൽപര്യങ്ങൾ സംരക്ഷിക്കുന്നതിനും അംഗങ്ങൾക്ക് മികച്ചനേട്ടം ഉറപ്പാക്കുന്നതും ലക്ഷ്യമിട്ട് എപിഇഡിഎയും നബാര്ഡും ധാരണാപത്രത്തിൽ ഒപ്പുവെച്ചു. തങ്ങളുടെ ആസ്ഥാനങ്ങളിൽ നിന്ന്, ഓൺലൈനിലൂടെയാണ് APEDA സെക്രട്ടറി, ഡോ. സുധാൻഷുവും, NABARD ചീഫ് ജനറൽ മാനേജർ, മിസ്റ്റർ നിലയ് ഡി കപൂറും ധാരണാപത്രത്തിൽ ഒപ്പുവെച്ചത്.
APEDA ചെയർമാൻ, ഡോക്ടർ എം. അംഗമുത്തുവും, NABARD ചെയർമാൻ, ഡോക്ടർ ജി ആർ ചിന്തലയും ചടങ്ങിൽ പങ്കെടുത്തു. കാർഷിക ഉൽപന്നങ്ങളുടെ കയറ്റുമതി സംബന്ധിച്ച പ്രത്യേക നയം നടപ്പാക്കുന്നതിനായി ഇരു സ്ഥാപനങ്ങളും ചേർന്ന് പ്രവർത്തിക്കേണ്ടതിന്റെ ആവശ്യകതയും അതുമൂലമുള്ള ഗുണങ്ങളും ഇരുവരും തങ്ങളുടെ പ്രഭാഷണത്തിൽ ചൂണ്ടികാട്ടി.
സഹകരണ മേഖലകൾ:
1. ബന്ധപ്പെട്ട കക്ഷികളുടെ ശേഷീ വികസനം
2. അംഗങ്ങൾക്കായി ബോധവൽക്കരണ പരിപാടികൾ, ശില്പശാലകൾ എന്നിവ സംഘടിപ്പിക്കൽ
3. കർഷകരുടെ വരുമാനം വർദ്ധിപ്പിക്കൽ
4. കർഷക ഉത്പാദക സംഘടനകൾക്കായി NABARD, APEDA എന്നിവ നടപ്പാക്കുന്ന പദ്ധതികളുടെ അനുകൂല്യങ്ങൾ ലഭ്യമാക്കൽ
5. വിളവെടുപ്പിന് ശേഷമുള്ള ആവശ്യങ്ങൾ പരിഹരിക്കുന്നത് ലക്ഷ്യമിട്ടുള്ള അടിസ്ഥാനസൗകര്യ വികസനത്തിനായി സഹകരണ സ്ഥാപനങ്ങൾ/കർഷക ഉത്പാദക സംഘടനകൾ എന്നിവയ്ക്ക് സാങ്കേതിക പരിജ്ഞാനം ലഭ്യമാക്കൽ
6. കൂടുതൽ ഉൽപാദന സാധ്യതയുള്ള മേഖലകൾ ഓരോ സംസ്ഥാനങ്ങളിൽ നിന്നും സംയുക്തമായി കണ്ടെത്തൽ
വനിതാ, ശിശു വികസന മന്ത്രാലയം
കുട്ടികളുടെഹോസ്റ്റലുകള്ക്ക് പ്രത്യേക മാര്ഗനിര്ദ്ദേശങ്ങള് കൊണ്ടുവരും
കുട്ടികളുടെഹോസ്റ്റലുകള്ക്ക്ഗുണനിലവാരം നിശ്ചയിച്ചുകൊണ്ട്കേന്ദ്ര വനിതാശിശുവികസന മന്ത്രാലയംമാര്ഗ്ഗനിര്ദ്ദേശങ്ങള്ക്ക്രൂപം നല്കിവരികയാണ്.
പലവിധകാരണങ്ങള് മൂലംകുട്ടികള്ക്കസംരക്ഷണവുംവിദ്യാഭ്യാസവും നല്കാന് സാധിക്കാത്ത രക്ഷിതാക്കളുടെ അഭ്യര്ത്ഥനയെത്തുടര്ന്ന് അവരുടെകുട്ടികള്ക്ക് പ്രവേശനം നല്കുന്ന പല ഹോസ്റ്റലുകളും 2015 ലെ ബാല നീതി  നിയമത്തിനു കീഴില്രജിസ്റ്റര് ചെയ്തിട്ടില്ലെന്ന് കണ്ടെത്തിയതിനെതുടര്ന്നാണിത്.
തമിഴ്നാട്ടിലെ അനാഥാലയങ്ങളിലെ കുട്ടികളെചൂഷണംചെയ്യുന്നതു സംബന്ധിച്ച ഒരുകേസില്വിധി പ്രസ്താവിക്കവെ, 2015 ലെ ബാല നീതി നിയമത്തിലെ 'പരിചരണവും സംരക്ഷണവും ആവശ്യമുള്ള കുട്ടികള്' എന്നതിന്റെ നിര്വ്വചനം പ്രത്യേക വിഭാഗത്തില് ഒതുങ്ങി നില്ക്കേണ്ടതല്ലെന്ന് സുപ്രീംകോടതിവ്യക്തമാക്കിയിരുന്നു. ഗവണ്മെന്റിന്റെ പരിചരണവും സംരക്ഷണവും ആവശ്യമുള്ള എല്ലാകുട്ടികളും ഈ നിര്വ്വചനത്തിനു കീഴില് വരും. ഗവണ്മെന്റോ മറ്റു സംഘടനകളോ നടത്തുന്ന ഇത്തരംകേന്ദ്രങ്ങളില്കുറഞ്ഞ സൗകര്യങ്ങള് ഉറപ്പുവരുത്തണമെന്ന് ഇതേ ഉത്തരവിലൂടെ തന്നെ സുപ്രീംകോടതികേന്ദ്ര, സംസ്ഥാന ഗവണ്മെന്റുകളോട് ആവശ്യപ്പെട്ടിരുന്നു. ഇതിന്റെചുവടുപിടിച്ചാണ്കേന്ദ്ര വനിതാ, ശിശുവികസന മന്ത്രാലയം പ്രത്യേകമാര്ഗനിര്ദ്ദേശങ്ങള് കൊണ്ടുവരുന്നത്.
വിദ്യാലയങ്ങളോട്ചേര്ന്നുള്ളഹോസ്റ്റലുകളില്താമസിക്കുന്ന കുട്ടികള്,ചൈല്ഡ്കെയര്സെന്റര്, ഡേകെയര് എന്നിവിടങ്ങളിലെ കുട്ടികളെപ്പോലെതന്നെ ചൂഷണംചെയ്യപ്പെടാന് ഏറെ സാധ്യതയുള്ളവരാണൈന്ന് കേന്ദ്ര വനിതാ ശിശുവികസന മന്ത്രി ശ്രീമതി മനേകാ സഞ്ജയ് ഗാന്ധി പറഞ്ഞു. ഇവിടങ്ങളില് മതിയായ സുരക്ഷ, ഗുണനിലവാരമുള്ള ഭൗതികസാഹചര്യങ്ങള്, തുടര്ച്ചയായ ഇടവേളകളിലുള്ള പരിശോധന എന്നിവ ഉറപ്പാക്കാന്മാര്ഗ നിര്ദേശങ്ങള് രൂപീകരിച്ചുകൊണ്ടിരിക്കുകയാണ്.വിവിധ തത്പര കക്ഷികളുമായികൂടിക്കാഴ്ച നടത്തിമാര്ഗ നിര്ദേശങ്ങള്ക്ക് രൂപം നല്കാന് ദേശീയ ബാലാവകാശ കമ്മീഷനെ ചുമതലപ്പെടുത്തിയിട്ടുണ്ട്. ഈ മാര്ഗ നിര്ദേശങ്ങള് ബാല നീതി നിയമത്തിനു കീഴില്വിജ്ഞാപനം ചെയ്യുമെന്നും ശ്രീമതി. മനേകാ ഗാന്ധിഅറിയിച്ചു.
AM/MRD
(Visitor Counter : 92
ഗ്രാമീണ വികസന മന്ത്രാലയം
മഹാത്മാഗാന്ധി ഗ്രാമീണ തൊഴിലുറപ്പ് പദ്ധതിയുടെ വേതനാവശ്യത്തിനും ആസ്തി സൃഷ്ടിക്കലിനും ഫണ്ട് അനുവദിക്കുന്നതിൽ പ്രതിജ്ഞാബദ്ധമെന്ന് ഇന്ത്യാ ഗവൺമെന്റ്
ഗ്രാമീണ മേഖലയിലെ ഒരു കുടുംബത്തിന് ആവശ്യാനുസരണം കുറഞ്ഞത് 100 ദിവസം വേതനത്തോട് കൂടിയ തൊഴിൽ മഹാത്മാഗാന്ധി ഗ്രാമീണ തൊഴിലുറപ്പ് നിയമം ഉറപ്പ് നൽകുന്നു.
ഗുണഭോക്താക്കളുടെ ആവശ്യാനുസരണം നടപ്പ് സാമ്പത്തിക വർഷത്തിൽ ഇതുവരെ 240 കോടിയിലധികം വ്യക്തിഗത തൊഴിൽ ദിനങ്ങൾ സൃഷ്ടിച്ചിട്ടുണ്ട്.
വേതനത്തിനും ആസ്തി സൃഷ്ടിക്കലിനുമായി ഫണ്ട് അനുവദിക്കുന്നത് ഒരു തുടർപ്രക്രിയയാണ്. ബജറ്റ് മതിപ്പ് പ്രകാരം മുൻ സാമ്പത്തിക വർഷത്തെ അപേക്ഷിച്ച് ഈ സാമ്പത്തിക വർഷം ഫണ്ട് വിഹിതത്തിൽ 18 ശതമാനത്തിലധികം വർധനയുണ്ടായി. നടപ്പ് സാമ്പത്തിക വർഷത്തിൽ ഇതുവരെ 68,568 കോടി രൂപയിലധികം സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും പദ്ധതി നടപ്പിലാക്കുന്നതിനായി അനുവദിച്ചിട്ടുണ്ട്.
അധിക ഫണ്ട് ആവശ്യമുള്ളപ്പോഴെല്ലാം, അനുവദിക്കാൻ ധനമന്ത്രാലയത്തോട് നിർദ്ദേശിച്ചിട്ടുണ്ട്. കഴിഞ്ഞ സാമ്പത്തിക വർഷത്തിൽ, പദ്ധതിക്കായി 50,000 കോടി രൂപ അധിക ഫണ്ട് ധനമന്ത്രാലയം അനുവദിച്ചു.
അടുത്തിടെ, ഇടക്കാല നടപടിയെന്ന നിലയിൽ, മഹാത്മാഗാന്ധി മഹാത്മാഗാന്ധി ഗ്രാമീണ തൊഴിലുറപ്പ് പദ്ധതിക്കായി ധനമന്ത്രാലയം 10,000 കോടി രൂപയുടെ അധിക ഫണ്ട് അനുവദിച്ചു. കൂടാതെ, പുതുക്കിയ അടങ്കല് ഘട്ടത്തിൽ ആവശ്യകത വിലയിരുത്തി വിഹിതം നൽകുന്നു.
കേന്ദ്ര ഗവൺമെന്റിനും സംസ്ഥാന ഗവണ്മെന്റുകൾക്കും ബാധകമായ നിയമത്തിന്റെയും മാർഗ്ഗനിർദ്ദേശങ്ങളുടെയും വ്യവസ്ഥകൾ പ്രകാരം, മഹാത്മാഗാന്ധി ഗ്രാമീണ തൊഴിലുറപ്പ് പദ്ധതിയുടെ വേതനാവശ്യത്തിനും ആസ്തി സൃഷ്ടിക്കലിനും ഫണ്ട് അനുവദിക്കുന്നതിൽ ഇന്ത്യാ ഗവൺമെന്റ് പ്രതിജ്ഞാബദ്ധമാണ്.